अभी वाल्मीकिनगर, गोबरधना, नौरंगिया में चार स्यूट, 10 एसी कमरे, छह नन एसी कमरे, छह बेंबू हट, दो टेंट हट व एक ट्री हट, कोटराहा में 40 बेड की डॉरमेटरी व मंगुराहा में दो इको हट के जरिये एक साथ 124 पर्यटकों के ठहरने की व्यवस्था उपलब्ध है। पर्यटकों के भ्रमण के लिए चार जिप्सी व एक जीप की सुविधा है। सफारी के लिए कर्नाटक से छह व अंडमान से आठ हाथी लाये जायेंगे। गंडक में नौका विहार और राफ्टिंग का लुत्फ भी पर्यटक उठा सकेंगे। इसके अलावा वहां लक्ष्मण झूला के समान बना पुल भी पर्यटकों को आकर्षित करेगा।